ఇస్లామాబాద్: కశ్మీర్ విషయంలో పాకిస్థాన్ మరోమారు అక్కసు వెళ్లగక్కింది. చట్టవిరుద్ధంగా కశ్మీర్ను ఆక్రమించుకున్న భారత్ ఇకనైనా ఆ పనులకు పుల్స్టాప్ పెట్టాలని పాక్ అధ్యక్షుడు మమ్నూన్ హుస్సేన్ కోరారు. ఈ విషయంలో భారత్ ఆలస్యం చేసే కొద్దీ ప్రాంతీయ స్వేచ్ఛకు అది పెను విపత్తుగా మారుతుందని హెచ్చరించారు. పాక్ ఆక్రమిత కశ్మీర్లోని ముజఫరాబాద్లో జరిగిన ఓ కార్యక్రమంలో హుస్సేన్ మాట్లాడుతూ పై వ్యాఖ్యలు చేశారు. కశ్మీర్ ప్రజల మనోభావాలను గౌరవించి, ఆ భూభాగంపై చట్టవిరుద్ధ ఆక్రమణలను ఆపాలని కోరారు. ఇరు దేశాల మధ్య కొనసాగుతున్న వివాద పరిష్కారంలో జాప్యం జరిగితే అది పెను విపత్తకు దారి తీసే ప్రమాదం ఉందని, ప్రాంతీయ శాంతికి అది విఘాతంగా మారుతుందని హుస్సేన్ అభిప్రాయపడ్డారు.
islamabad: kashmir vishayamlo pakisthan maromaru akkasu vellagakkindi. chattaviruddhamgaa kashmeernu aakraminchukunna bharat ikanaina aa panulaku pulstap pettaalani pak adhyakshudu mamnoon hussen koraru. ee vishayamlo bharat aalasyam chese koddi praantiiya swechchaku adhi penu vipattugaa maarutundani heccharinchaaru. pak aakramita kashmeerloni mujapharabadlo jarigina oo kaaryakramamlo hussen maatlaadutuu pai vyaakhyalu chesaru. kashmir prajala manobhaavaalanu gowravinchi, aa bhuubhaagampai chattaviruddha aakramanalanu aapaalani koraru. iru deshaala madhya konasaagutunna vivaada parishkaaramlo jaapyam jarigithe adhi penu vipattaku daari teese pramaadam undani, praantiiya saantiki adhi vighaatamgaa  maarutundani hussen abhipraayapaddaaru.